OpenLLM-France/wikimedia huggingface dataset:
# Josep Santesmases i Ollé

Josep Santesmases i Ollé (Vila-rodona, l’Alt Camp, 1951) és un escriptor, articulista, activista i historiador català.
Com a escriptor, Santesmases ha destacat en la divulgació de la història contemporània del seu municipi natal. En aquesta matèria, els treballs més significatius que ha publicat són:
* El segle XIX a Vila-rodona (1984);
* Els arrendaments municipals del segle XVIII a Vila-rodona. Testaments de Vila-rodona, segles XVII-XIX (1995);
* El Cooperativisme agrari a Vila-rodona (1893-1939). Un exemple d’estructuració econòmica, social i política en la Catalunya vitivinícola
* El temps del rector Vicenç Morer. Vila-rodona a finals de l’Antic Règim (2007);
* Estructures i dinàmiques locals a la segona meitat del segle XVIII. El cas de Vila-rodona (2017);
* 100 anys creixent junts. Centenari del Celler Cooperatiu de Vila-rodona (1919-2019) (2019);
* El temps viscut. Entre la història i la memòria (2021).
També és l’autor de nombrosos llibres i articles sobre les terres de Gaià, escrits des de l’assaig històric, la proesa poètica i el memorialisme.
A més de l’obra publicada, és el codirector de les revistes Plecs d’Història Local i La Resclosa. Ha editat les actes de múltiples congressos de la Coordinadora de Centre d’Estudis de Parla Catalana. Juntament amb Enric Pujol, va ser el director del Diccionari biogràfic dels diputats de la Mancomunitat de Catalunya (2019).

## Trajectòria associativa

Santesmases fou membre de la Junta Directiva de l’Institut d’Estudis Vallencs, exercint-ne la vicepresidència (1987-91) i la presidència (1991-98). A més, forma part de les Juntes Directives que constitueixen el Centre d’Estudis del Gaià (1996), i en l’àmbit nacional, la Coordinadora de Centres d’Estudis de Parla Catalana (1993), entitat que presideix des del 2000 En aquesta condició, és vicepresident de l’Institut Ramon Muntaner des del 2003.

## Referències

* 1 2 «Josep Santesmases: “M’agrada tibar fils, així surten les històries”». Tornaveu - Associacionisme i Cultura, 29-02-2024. [Consulta: 29 febrer 2024].
* ↑ «Col·lecció dedicada a les poblacions de l'Alt Camp des del 1983». Institut d'Estudis Vallencs. [Consulta: 1r desembre 2023].
* ↑ «Josep Santesmases i Ollé» (en castellà). Fundación Dialnet. [Consulta: 1r desembre 2023].
* ↑ «Publicacions». Centres d'Estudis del Gaià. [Consulta: 1r desembre 2023].
* ↑ «Santesmases i Ollé, Josep». Onada Edicions. [Consulta: 1r desembre 2023].
* ↑ «Josep Santesmases i Ollé». La Finestra Lectora. [Consulta: 1r desembre 2023].
# Lítote

La lítote o atenuació és un recurs literari en què es nega el contrari d'allò que es vol afirmar. Per exemple: "No xuta malament", volent dir que xuta molt bé.
Les lítotes són una forma d'eufemisme, sempre deliberat i amb la intenció d'èmfasi. Això no obstant, la interpretació de la negació pot dependre del context, incloent-hi el context cultural. En un discurs, aquest també pot dependre de l'entonació i l'èmfasi, per exemple, la frase "No està malament", es pot dir de tal manera que pot arribar a dir de "mediocre" a "excel·lent".
L'ús del recurs de la lítote apareix específicament en certes cultures com la dels europeus del nord i és molt popular en l'anglès, el rus i el francès. Són molt característiques de l'antiga poesia anglesa i de les sagues islandeses. Les lítotes són un mitjà pel qual es desenvolupa un cert estoïcisme expressiu.
La paraula litotes és d'origen grec (λιτότης) significa "simplicitat". Deriva de la paraula λιτός, llatí litos, que significa "senzill, simple, petit o minso".

## Vegeu també

* Hipòbole

## Referències

* ↑ The American Heritage Dictionary of the English Language, 4th ed. Houghton Mifflin Co, 2009. Consultat el 29 de setembre del 2010 (anglès)
* ↑ Encarta® World English Dictionary Arxivat 2010-03-24 a Wayback Machine., N.Am. ed. Microsoft Corp, 2009. Consultat el 29 de setembre del 2010 (anglès)
* ↑ WordNet: An Electronic Lexical Database. Princeton Uni, 2010. Consultat el 29 de setembre del 2010 (anglès)
* ↑ Smyth 1920 p.680
* ↑ Encyclopædia Britannica (1984) Micropædia VI p. 266 "litotes"
* ↑ Burton, Gideon. «Silva Rhetoricae». Brigham Young University. [Consulta: 22 octubre 2013].
# Tona anglesa

La tona anglesa o tona llarga és una unitat de massa del sistema anglosaxó o imperial de mesures utilitzada al Regne Unit i altres països de la Commonwealth. Això no obstant, ha sigut gairebé substituïda per la tona.

## Equivalències

* Una tona anglesa o curta equival a 2.240 lliures.
* Una anglesa o curta equival a 1.016,0469088 quilograms.

## Vegeu també

* Quintar
* Tona
* Tona curta
* Sistema anglosaxó d'unitats
* Sistema mètric decimal
* Tonatge

## Referències

* ↑ Gran Enciclopèdia Catalana. Volum 22. Reimpressió d'octubre de 1992. Barcelona: Gran Enciclopèdia Catalana, 1992, p. 414. ISBN 84-7739-064-9.
# Joseph Mauclair

Joseph Mauclair (Pleurs, 9 de març de 1906 - Créteil, 5 de febrer de 1990) fou un ciclista francès, professional entre el 1927 i el 1938. Era anomenat Le Râleur. En el seu palmarès destaca, per damunt de tot, una victòria d'etapa al Tour de França de 1928.
En 1931 va aparèixer en a pel·lícula Hardi les gars ! dirigida per Maurice Champreux.

## Palmarès

* 1928
** 1r al Critèrium dels Aiglons
** Vencedor d'una etapa al Tour de França
* 1930
** 1r a la Sydney-Melbourne, amb una victòria a la 5a etapa
** Vencedor d'una etapa al Tour de Tasmània
* 1931
** Vencedor d'una etapa de la Volta a Alemanya
* 1933
** 1r a la Niça-Toló-Niça i vencedor de 2 etapes
** 1r a la París-Belfort
* 1935
** 1r de la París-Sedan
* 1936
** 1r de la París-Estrasburg
** 1r a la París-Belfort
* 1937
** 1r a la París-Nantes

### Resultats al Tour de França

* 1928. 11è de la classificació general i vencedor d'una etapa
* 1930. Abandona (9a etapa)
* 1931. 27è de la classificació general
* 1932. Abandona (5a etapa)
* 1935. 19è de la classificació general

## Referències

* ↑ «MAUCLAIR Joseph». [Consulta: 6 juliol 2024].
* 1 2 ONLUS®, Museo del Ciclismo Associazione Culturale. «Museo del Ciclismo - Joseph MAUCLAIR» (en italià). [Consulta: 6 juliol 2024].
* ↑ Hardi les gars ! (1931) Maurice Champreux sur cinema.encyclopedie
* ↑ Hardi les gars (1931) Full Cast & Crew

## Enllaços externs

* Fitxa de Joseph Mauclair a www.sitiodeciclismo.net
# Hussein Ahmed Salah

Hussein Ahmed Salah (àrab: حسين أحمد صلاح, Ḥusayn Aḥmad Ṣalāḥ) (Ali Sabieh, 31 de desembre de 1956) és un ex atleta de Djibouti especialista en marató.
Guanyà la medalla de bronze als Jocs Olímpics d'estiu de 1988 celebrats a Seül. També guanyà dues medalles en Campionats del Món, a Roma 1987 i a Tòquio 1991, ambdues d'argent. També guanyà la Copa del Món de Marató de la IAAF del 1985.
La seva millor marca és de 2:07:07, assolida l'abril de 1988 a Rotterdam. La seva millor marca en 10.000 metres és de 28:17.4 minuts.

## Referències

* ↑ «Djiboutian athletics records». Arxivat de l'original el 2007-06-08. [Consulta: 8 novembre 2009].

## Enllaços externs

* (anglès) IAAF, perfil de Hussein Ahmed Salah
# Sistema ventricular

El sistema ventricular és un conjunt d'estructures/cavitats que contenen líquid cefalorraquidi en l'encèfal, situades dins del sistema nerviós central. Es continua amb el conducte central de la medul·la espinal, anomenat també canal medul·lar.

## Components

El sistema consta de quatre ventricles:
* Ventricles laterals dret i esquerre
* Tercer ventricle
* Quart ventricle
Hi ha diversos petits orificis (i entre el tercer i el quart un conducte) que connecten aquests ventricles, encara que només les dues primeres de la llista de baix són generalment considerats part del sistema ventricular:
| Nom | Des de | A |
| Forat de Monro | Ventricles laterals | Tercer ventricle |
| Aqüeducte de Silvi | Tercer ventricle | Quart |
| Forat de Magendie | Quart ventricle | Espai subaracnoidal/Cisterna magna |
| Forat de Luschka | Quart ventricle | Espai subaracnoidal/Cisterna de la gran vena cerebral |
# José Francisco Mora Altava

José Francisco Mora Altava (Castelló de la Plana, 11 de juny de 1981) més conegut en la seva professió com a Pepe Mora o simplement Mora, és un exfutbolista valencià.

## Trajectòria

Format en El Bovalar, va donar el salt al CE Castelló en la temporada 2000/01. Actualment juga al Recreativo de Huelva, però excepte una breu estada en el FC Barcelona B, ha desenvolupat tota la seva carrera en el club de la capital de la Plana Alta. Es tracta del jugador en actiu que més partits oficials ha jugat amb la samarreta albinegra, amb 233.

## Estadístiques

| Club | Temporada | Divisió | Lliga | Lliga | Copa | Copa | Total | Total |
| Club | Temporada | Divisió | Partits | Gols | Partits | Gols | Partits | Gols |
| CE Castelló B | 1999/00 | Tercera | ? | ? | - | - | ? | ? |
| CE Castelló B | Total | Total | ? | ? | - | - | ? | ? |
| CE Castelló | 2000/01 | Segona B | 21 | 0 | 1 | 0 | 24 | 0 |
| CE Castelló | 2001/02 | Segona B | 24 | 2 | 1 | 0 | 25 | 2 |
| CE Castelló | 2002/03 | Segona B | 38 | 0 | - | - | 38 | 0 |
| CE Castelló | 2003/04 | Segona B | 26 | 3 | 1 | 0 | 27 | 3 |
| CE Castelló | Total | Total | 109 | 5 | 3 | 0 | 112 | 5 |
| FC Barcelona B | 2004/05 | Segona B | 30 | 1 | - | - | 30 | 1 |
| FC Barcelona B | Total | Total | 30 | 1 | - | - | 30 | 1 |
| CE Castelló | 2005/06 | Segona A | 19 | 0 | 0 | 0 | 19 | 0 |
| CE Castelló | 2006/07 | Segona A | 28 | 3 | 2 | 0 | 30 | 3 |
| CE Castelló | 2007/08 | Segona A | 30 | 1 | 0 | 0 | 30 | 1 |
| CE Castelló | 2008/09 | Segona A | 37 | 0 | 1 | 0 | 38 | 0 |
| CE Castelló | Total | Total | 114 | 4 | 3 | 0 | 117 | 4 |
| Total carrera | Total carrera | Total carrera | 263 | 10 | 6 | 0 | 269 | 10 |

## Guardons

* 1 Trofeu Planelles (millor jugador del CE Castelló): temporada 2006/07.

## Referències

* 1 2 «Mora» (en castellà). BDFutbol. [Consulta: 9 setembre 2023].

## Enllaços externs

* José Francisco Mora Altava a BDFutbol
* José Francisco Mora Altava a La Preferente (castellà)
* José Francisco Mora Altava, Fitxa a Soccerway
# Mufló de Sibèria

El mufló de Sibèria (Ovis nivicola) és una espècie d'oví que prové de les àrees muntanyoses del nord-est de Sibèria. Una de les subespècies, el mufló de Putorana (Ovis nivicola borealis), viu aïllada de les altres, a les muntanyes Putorana. El mufló de Sibèria està relacionat amb el mufló de les muntanyes Rocoses i el mufló de Dall, de Nord-amèrica i alguns zoòlegs pensen que n'és una subespècie.

## Subespècies

* Mufló de Kolima, (Ovis nivicola ssp)
* Mufló de Koriak, (Ovis nivicola koriakorum)
* Mufló d'Okhotsk, (Ovis nivicola alleni)
* Mufló de Yacútia, (Ovis nivicola lydekkeri)
* Mufló de Kamchatka, (Ovis nivicola nivicola)
* Mufló de Putorana, (Ovis nivicola borealis)
* Mufló de Txukotka, (Ovis nivicola ssp)
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Carsta Genäuß

Carsta Genäuß (Dresden, 30 de novembre de 1959) és una piragüista d'aigües tranquil·les alemanya, ja retirada, que va competir sota bandera de la República Democràtica Alemanya durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on va guanyar la medalla d'or en la prova del K-2, 500 metres del programa de piragüisme. Formà parella amb Martina Bischof.
En el seu palmarès també destaquen set medalles d'or al Campionat del Món de piragüisme en aigües tranquil·les, entre les edicions de 1978 i 1985. A nivell nacional guanyà nou campionats alemanys.

## Referències

* 1 2 «Olympedia – Carsta Genäuß». [Consulta: 17 juny 2024].
* ↑ Kluge, Volker. Das grosse Lexikon der DDR-Sportler: die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien (en alemany). Berlin: Schwarzkopf & Schwarzkopf, 2001, p. 114–115. ISBN 978-3-89602-348-3.
# Partit Popular Conservador

El Partit Popular Conservador (danès: Det Konservative Folkeparti) és un partit polític de Dinamarca. Fins al 1915 va ser conegut com a Højre (Dreta). El partit ha participat en diverses coalicions governamentals, però només ha tingut un Primer Ministre (statsminister en danès), Poul Schlüter, de 1982 a 1993.
L'organització juvenil del partit s'anomena Joves Conservadors, i va ser fundada en 1904. Des de 2001 ha estat el partit menor en la coalició governamental amb el Venstre. El seu líder des de 2008 és Lene Espersen, Ministra de Comerç i Indústria i Viceprimera Ministra. A les eleccions al Parlament Europeu en 2004, va obtenir un representant, Gitte Seeberg, integrat en el grup parlamentari Partit Popular Europeu - Demòcrates Europeus. A les eleccions legislatives daneses de 2007 al Folketing, el partit va obtenir 23 escons (incrementant en 5 el nombre anterior), obtenint el 10,3% dels vots i constituint-se en la quarta força política del país.

## Llista de líders

* John Christmas Møller: 1928 - 1947
* Ole Bjørn Kraft: 1947 - 1955
* Aksel Møller: 1955 - 1958
* Poul Sørensen: 1958 - 1969
* Poul Møller: 1969 - 1971
* Erik Ninn-Hansen: 1971 - 1974
* Poul Schlüter: 1974 - 1993
* Henning Dyremose: 1993
* Hans Engell: 1993 - 1997
* Per Stig Møller: 1997 - 1998
* Pia Christmas-Møller: 1998 - 1999
* Bendt Bendtsen: 1999 - 2008
* Lene Espersen: 2008-2011 - actualitat
* Lars Barfoed: 2011 - actualitat

## Enllaços externs

* (danès) Pàgina oficial.
# Opòssum rata inca

L'opòssum rata inca (Lestoros inca) és una espècie d'opòssum rata, l'única del gènere Lestoros. Aquesta espècie és endèmica del Perú.
# FK Dinamo Moscou

El FK Dinamo Moscou (en rus Дина́мо Москва́, Dinamo Moskvà) és un equip de futbol de Moscou, a Rússia. Actualment juga a la Premier League russa. Durant l'època soviètica depenia del Ministeri de l'Interior rús.

## Palmarès
### Tornejos nacionals

* Copa de Rússia (1): 1995.
* Lliga de l'URSS (11): 1936, 1937, 1940, 1945, 1949, 1954, 1955, 1957, 1959, 1963, 1976.
* Copa de l'URSS (6): 1937, 1953, 1967, 1970, 1977, 1984.
* Supercopa de l'URSS (1): 1977.

### Tornejos Internacionals

* Subcampió de la Recopa d'Europa el 1972

## Altres seccions

A més del futbol, el Dinamo forma part d'una societat poliesportiva que practica gran quantitat d'esports. Els principals esports són l'hoquei gel, el basquetbol, el voleibol i l'handbol.

## Enllaços externs

* Pàgina oficial del club (rus) (anglès)
# Guerau de Queralt i de Perellós

Guerau de Queralt i Perellós (1385-86 - 1471) va ser baró de Santa Coloma, fill de Pere de Queralt i Clemença de Perellós.
Possiblement, assumeix la baronia de Santa Coloma el 1420. Aquest any mor Clemença (entre el 9 de gener i el 26 de febrer) i el seu germà Gaspar (entre març i setembre); ⁣ aquest últim, ostentava la baronia des de 1407. El primer document conegut en el qual Guerau consta com a baró data de 1422.
Es casa amb Francesca (Clemença?) de Perellós, i en segones núpcies, amb Isabel d’Orcau i de Castellbisbal (1441).
La relació amb les autoritats colomines va ser bona. El 1434 redueix el delme a la desena part estricta; el 1452, concedeix a la Universitat de Santa Coloma de Queralt la facultat de triar sis jurats de cada braç; dos anys més tard, concedeix nous privilegis a la Universitat: la jurisdicció sobre els mostassafs, i la capacitat de taxar el preu de la carn (1454).
En l'esfera nacional, el 1461 participa de les gestions de la Diputació del General per alliberar Carles de Viana. Un dels seus fills, fra Pere, era confessor del príncep; com ell, va morir a finals de 1461.
Durant la guerra civil catalana, Guerau s'alinea amb les institucions catalanes, fet que provoca que perdi la jurisdicció de la baronia de Santa Coloma en benefici del seu fill Dalmau. Guerau testa el 22 de maig de 1471 i mor el mateix any.

## Referències

* ↑ Cuella, Ovidio. Bulario Aragonés de Benedicto XIII, v. II (en castellà). Saragossa: Institución «Fernando el Católico» (C. S. I. C.), 2005, p. 43-44. ISBN 84-7820-778-3.
* ↑ Josep Ramon. Consiliorum vna cum sententiis et decisionibus audientiae regiae principatus Cathaloniae (en castellà). Barcelona: Tipografia Stephani Liberos, 1628, p. 583.
* ↑ Segura, Joan. Història de Santa Coloma de Queralt. Joaquim Segura i Lamich (ed). Santa Coloma de Queralt: Ajuntament de Santa Coloma de Queralt, 1984, p. 211. ISBN 84-505-0632-8.
* ↑ Segura, Joan. Costums de Catalunya. Guillem Carreras (ed). Santa Coloma de Queralt: Associació Cultural Baixa Segarra, 2021, p. 121. ISBN 978-84-941520-5-4.
* 1 2 Fluvià i Escorsa, Armand de. Nobiliari general català, vol. II-B. Institució Catalana de Genealogia i Heràldica, 2023, p. 123.
* ↑ Segura, 1984, p. 213.
* ↑ Segura, 1984, p. 212.
* ↑ «Arxiu Comarcal de Montblanc. Capbreu de Santa Coloma de Queralt (1617-23), f.19», 1617-1623. [Consulta: 28 febrer 2022].
* ↑ Capbreu, 1617-1623, p. 19-20.
* ↑ Capbreu, 1617-1623, p. 20v.
* ↑ Miranda Menacho, Vera-cruz «El príncipe de Viana en la Corona de Aragón». Tesi doctoral., 2011, pàg. 288.
* ↑ de la Peña, Narcís Feliu. Anales de Cataluña, v. 3 (en castellà). Barcelona: Impremta de Joan Pau Martí, 1709, p. 27.
* ↑ Segura, 1984, p. 214-15.
* ↑ «ACA, DIVERSOS, Queralt, Pergamins, n. 155», 1471. [Consulta: 28 febrer 2022].
# Guido Grabow

Guido Grabow (Witten, 7 d'octubre de 1959) és un remer alemany, ja retirat, que va competir sota bandera de la República Federal Alemanya durant la dècada de 1980. És germà del també remer Volker Grabow.
El 1984 va prendre part en els Jocs Olímpics d'Estiu de Los Angeles, on fou quart en la prova del quatre sense timoner del programa de rem. Quatre anys més tard, als Jocs de Seül, va guanyar la medalla de bronze en la mateixa prova.
En el seu palmarès també destaquen tres medalles al Campionat del món de rem, dues d'or i una de plata, entre les edicions del 1983 i 1986, així com nou campionats nacionals.

## Referències

* 1 2 3 «Olympedia – Guido Grabow». [Consulta: 22 abril 2024].
* ↑ «World Rowing - Guido GRABOW» (en anglès). Arxivat de l'original el 2024-12-03. [Consulta: 22 abril 2024].
# Triangle d'estiu

El Triangle d'estiu o Triangle estival és un asterisme que es pot veure a l'hemisferi nord celeste les nits d'estiu. Consisteix en un triangle aproximadament isòsceles que apunta els costats llargs cap al sud i que està format pels estels α de l'Àguila, de Cigne i de Lira; és a dir, Altair (el vèrtex del sud), Deneb (de l'est) i Vega (de l'oest).
El gran astrònom alemany Johann Elert Bode, en un planisferi d'un llibre del 1816, ja uní amb tres ratlles aquests tres estels. Fou, però, l'astrònom austríac Joseph Johann von Littrow qui primer esmentà aquest asterisme anomenant-lo "conspicuous triangle" en el text del seu atles (1866). Més endavant, l'astrònom també austríac Oswald Thomas l'anomenà "Grosses Dreieck" ('el Gran Triangle'), cap al 1920, i "Sommerliches Dreieck" ('el Triangle estival') el 1934.
El Triangle d'estiu es troba enmig del firmament a les latituds mitjanes de l'hemisferi nord durant els mesos d'estiu, però també es pot veure durant la primavera molt de matí. A la tardor és visible a l'horabaixa fins al novembre. Des de l'hemisferi sud, apareix durant els mesos de l'hivern de cap per avall (en relació a com es veu des d'hemisferi nord) i baix en el cel.

## Les estrelles del Triangle d'estiu

| Nom | Constel·lació | Magnitud aparent | Lluminositat (× solar) | Tipus espectral | Distància (anys llum) | Radi (radi solar) |
| Altair | Aquila | 0,77 | 10 | A7 | 16,6 | 1,63 a 2,03 |
| Deneb | Cygnus | 1,25 | 200.000 | A2 | 3.550 | 203 ±17 |
| Vega | Lyra | 0,03 | 52 | A0 | 25 | 2,36 a 2,82 |

## Vegeu també

* Triangle Hivernal

## Enllaços externs

* El triangle d'estiu.
# Guillermo Mordillo

Guillermo Mordillo (Buenos Aires, 4 d'agost de 1932 - Palmanova, 29 de juny de 2019), de nom artístic Mordillo, fou un creador argentí conegut mundialment pels seus dibuixos animats i tires còmiques.
Va néixer a l'Argentina fill d'un extremeny i una asturiana, les seves obres es van publicar àmpliament en la dècada del 1970. Els seus llibres recopilatoris van ser traduïts a nombrosos idiomes i editats en països com Itàlia, Portugal, Espanya, Alemanya, França, Bèlgica, Xina i els Estats Units, entre d'altres.. Fill de extremeny i d'asturiana emigrats, va fer il·lustracions d'humor caracteritzades per l'ús abundant del color i l'absència de text, centrat en el tema de l'esport (especialment el futbol i el golf), el romanticisme i els animals.
De 1976 a 1981, els dibuixos de Mordillo van ser utilitzats per artista eslovè Miki Muster per crear Mordillo, una sèrie de 400 animacions curtes que foren presentades a Canes i comprades per estudis televisius de 30 països.
Als darrers anys de la seva carrera es va dedicar gairebé exclusivament a l'humor gràfic i a les il·lustracions infantils.
El 2019, amb 86 anys, va morir a Mallorca, on tenia una casa en què solia passar llargues temporades. Estava casat amb Amparo Camarasa i havia tingut dos fills, anomenats Sebastién i Cécile.

## Premis

* 1969 Medalla de Plata a la V Internacional Biennale de dissenys humorístics de Tolentino
* 1971 Premi Loisirs Jeunes, Paris
* 1971 Premi Critici En Herba, Bologna, pel llibre dels nens Barco Pirata
* 1972 Medalla de Plata del primer Festival Internacional de Dissenys Humorístics de Sarajevo
* 1973 Phénix de l'Humor, Paris
* 1974 Premi de l'Associació de Dissenyadors Argentins
* 1976 Premi El Gaucho, Köln
* 1976 Premi Nakamori, Tòquio, pel llibre de nens Crazy Cowboy
* 1977 Millor Dibuixant de l'any al Saló Internacional de l'Humor de Montreal
* 1977 Palme d'Or al 31è Festival Internacional de l'Humor de Bordighera
* 1983 Palme d'Or al 36è Festival Internacional de l'Humor de Bordighera
* 1985 Premi Andersen a Sestri Levante
* 1995 Medalla d'Or 18è Fira Internacional d'Humor de Tolentino

## Referències

* 1 2 3 «Mor a Mallorca el dibuixant argentí Guillemo Mordillo a 86 anys». Ara Balears, 30-06-2019. [Consulta: 2 març 2025].
* ↑ «Mor a Mallorca el dibuixant argentí Guillermo Mordillo als 86 anys». Ara Balears, 30-06-2019. [Consulta: 30 juny 2019].
* ↑ Lambiek Comiclopedia. «Guilermo Mordillo».
* ↑ Baltasar, Basilio «El día en que Mordillo dejó de copiar a Walt Disney» (en castellà). El País [Madrid], 27-02-1984. ISSN: 1134-6582.

## Enllaços externs

* Guillermo Mordillo - Lloc web oficial
* Mordillo on Bedetheque (francès)
* Mordillo Oficial webstore